KOMISSION ASETUS (EY) N:o 2613/95,
annettu 9 päivänä marraskuuta 1995,
tietyistä jalostettaviksi tarkoitettuihin kurkkuihin ja hapankirsikoihin sovellettavaa tulohintajärjestelmää koskevista siirtymätoimenpiteistä annettujen asetusten (EY) N:o 1305/95 ja (EY) N:o 1739/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan 1 kohdan,
sekä katsoo, että
komission asetusten (EY) N:o 1305/95 (2), sellaisena kuin se on muutettuna asetuksella (EY) N:o 2124/95 (3), ja (EY) N:o 1739/95 (4) liitteissä vahvistetaan jalostettavaksi tarkoitettujen kurkkujen sekä hapankirsikoiden osalta taulukko tulohinnoista, joita käytetään kyseisten tuotteiden tariffiin luokittelussa; näiden uusien tulohintojen muuntamisessa kansalliseksi valuutaksi olisi käytettävä samoja muuntokursseja kuin muiden tulohintojen osalta yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (5), sellaisena kuin se on muutettuna komission asetuksella (ETY) N:o 2454/93 (6), ja maatalousalojen tuotteiden ja kyseisistä tuotteista jalostuksessa saatujen tiettyjen tavaroiden osalta yhteisessä tullitariffissa väliaikaisesti sovellettavista muuntokursseista 28 päivänä kesäkuuta 1995 annetun komission asetuksen (EY) N:o 1482/95 (7) säännösten mukaisesti; epäselvyyksien välttämiseksi olisi kahteen edellä mainittuun asetukseen tehtävä tarpeelliset selvennykset, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetusten (EY) N:o 1305/95 ja (EY) N:o 1739/95 1 artiklaan alakohta seuraavasti:
"Tulohinnat ja tuontitullit muunnetaan kansallisiksi valuutoiksi asetuksen (ETY) N:o 2913/92 18 artiklassa tarkoitetun kurssin mukaisesti ja 1 päivästä heinäkuuta 1995 komission asetuksen (EY) N:o 1482/95 1 artiklan 2 kohdassa tarkoitetun siitä poikkeavan kurssin mukaisesti (*).
(*) EYVL N:o L 145, 29.6.1995, s. 43"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Kuitenkin asianomaisen osapuolen pyynnöstä toimivaltaiset viranomaiset soveltavat asetuksen (EY) N:o 1305/95 1 artiklaa 1 päivästä toukokuuta 1995 ja asetuksen (EY) N:o 1739/95 1 artiklaa 15 päivästä kesäkuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä marraskuuta 1995.